text: Er de fjende? Eller ven? 
  17 august 2019 kl. 11.50
  I uge 34 vil der være træningsflyvning med blandt andet F16 i Syd- og Sønderjylland. 
  Ser man bevæbnede soldater rende rundt med natkikkert og lommelygte eller usædvanlig flyaktivitet i de sene aften- og tidlige nattetimer i den kommende uge, er der sandsynligvis ingen grund til panik.
  Elever fra Forsvarets Joint Terminal Attack Control træner i hele næste uge i at lave angreb med kampfly, som er ledet fra landjorden.
  Øvelserne vil foregå ved Skamlingsbanken, Horsens, Løjt Kirkeby og Løgumkloster.
  Træningen går ud på at kommunikere med piloterne og udpege mål i tætbebyggede områder, både i dagslys og i nattetimerne, og derfor vil der være øget flyaktivitet både om dagen og efter mørkets frembrud.
  Øvelserne sker med T17 træningsfly og F16 jagerfly.
  
  